П «ТРЖНИЦА» Бачка Топола

Карађорђева 6

24300 Бачка Топола

**ИЗВЕШТАЈ СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈП «ТРЖНИЦА» Бачка Топола**

**За период од 01.01.2021 до 30.06.2021. године**

Бачка Топола 21.07.2021

**I ОСНОВНИ СТАТУСНИ ПОДАЦИ**

**ПОСЛОВНО ИМЕ: ЈП «ТРЖНИЦА» Бачка Топола**

**СЕДИШТЕ:** **БАЧКА ТОПОЛА**

**ПРЕТЕЖНА ДЕЛАТНОСТ:**

ОСТАЛА ТРГОВИНА НА МАЛО ИЗВАН ПРОДАВНИЦА, ТЕЗГИ И ПИЈАЦА (4799)

**МАТИЧНИ БРОЈ:** 08745501

**ПИБ:** 101444545

**НАДЛЕЖНО МИНИСТАРСТВО: Минисатство финансија Републике Србије**

Јавно предузеће за одржавање пијаце и пружање услуга на њој „Тржница“ Бачка Топола, Карађорђева бр.6 (скраћено: ЈП «Тржница» Б.Топола) основано је Одлуком Скупштине Општине Бачка Топола 20. децембра 2001. године. Скупштина општине Бачка Топола је 16.маја 2013. Године донела Одлуку о усклађивању одлуке о оснивању Јавног предузећа за одржавање пијаце и пружању услуге на њој ради усклађивања са Законом о јавним предузећима а такође и 2018. Године је извршено усклађивање са Законом о јавним предузећима („ Службени лист општине Бачка Топола“, број 11/2018, 12/2018 и 14/2018).

Регистрована делатност ЈП «Тржнице» је: трговина на мало на тезгама и пијацама;

трговина на мало изван продавница; туристички смештај у домаћој радиности; ресторанске услуге; складишта и стоваришта и приређивање сајмова и изнајмљивање некретнина. У оквиру регистроване делатности ЈП «Тржница» обавља послове издавања у закуп односно коришћење пијачних тезги и пијачног простора, вашаришног простора и простора сточне пијаце, те издавања у закуп односно коришћење пословних просторија.

ЈП «Тржница» обавља своју делатност на пијачном простору – градском грађевинском земљишту у државној својини, број парцеле 6595 к.о. Б.Топола-град, укупне површине 8830 кв.м.-дато на коришћење уговором 25.08.2006. године под бројем 464-14/2006 као и уговорa заведеним под бројем:464-1/2014-V од 13.01.2014.године и уговорa заведеним под бројем:464-1/2014-V -1 од 16.01.2014.године. Скупштина општина Бачка Топола је на седници под бројем 464-32/2018 – V одржаној 27 јуна 2018. године, дала горе наведене непокретности у јавној својини општине Бачка Топола на даље коришћење Јавном предузећу „Тржница“.

**II ОБРАЗЛОЖЕЊЕ ПОСЛОВАЊА**

Предузеће послује према предвиђеном плану и програму пословања и прати зацртане циљеве а све у складу са пословним приликама. Други квартал је за наше предузеће увек био најбољи, због прилива средстава од лицитације вашаришних места у мају месецу. Међутим ове године смо на захтев оснивача одложили лицитацију за месец август, и то због неодржавања вашара у претходној години шест месеци а и у овј години четири месеца.

И ако је одржавање вашара за ЈП “Тржница“ то била значајна и редовна пословна активност од које смо имали у претходним годинама скоро 50% годишњих прихода, због одлука Кризног штаба вашар ипак није одржан и на неки начин је требало изаћи у сусрет закупцима у овој години. Забрана окупљања већег броја људи на Вашару и ове године додатно је нанео штете у пословању и прикупљању нама важних средстава за ликвидност.

Посматрани период од 01.01.-30.06.2021 године се јасно види у табеларном приказу код реализације плана који је реализован са свега 52% . Део прихода који се односи на планиран приход од продаје тезги,места на пијаци и продаје места на вашару је реализован са 34%.

Прикупљени су приходи значајно маљи од планираних и износе 4.459 хиљ.дин а планирани су 8.490 хиљ.дин,што је 52% од планираног.

Предузеће изузетно мора да води рачуна о свим трошковима, ради стабилности пословања, како се не би угрозила текућа ликвидност. Расходи предузећа се планирају на основу стварних потреба као и на основу остварених резултата и трошкова претходне године.

Према оствареним резултатима трошкови су значајно мањи у односу на планиране. Планирани трошкови су 6.770 хиљ. Дин а остварени су 5.982 хиљ.дин. што је 88,% од планираног износа.

Оставрена је пословни губитак у износу од 1.523 хиљ.динара док је планом био предвиђен добитак.

Расходе увек можемо тачније да планирамо јер су они евидентни из ранијег периода и углавном уз мере штедње се не повећавају док приходе мало теже планирамо јер су варијабилни или променљиви и то из разлога које смо горе навели.

Предузеће послује искључиво са средствима које оствари из редовних пословних активности организовањем вашара и пијаца,међутим према процени управе ЈП Тржница у другом кварталу 2021 године смо очекивали проблеме у смислу прилива средстава и били смо принуђени да тражимо помоћ од Оснивача. Оснивач је у овом кварталу издвојио на име помоћи један милон динара.

**1.БИЛАНС УСПЕХА**

На укупан резултат је утицао изостанак прилива средстава од издавања продајних места на вашару због неодржавања 4 вашара у 2021 години а делом и због мањег броја закупа на пијаци..

У првом кварталу убирамо значајно мањи прилив средстава што је годинама показатељ да на пијаци приходе одређују и временски услови. Други квартал је био доста добар што се тиче наплате на пијаци. У Општини Бачка Топола пијаца ради само два дана у недељи.

Индекс остварења укупних прихода у односу на план износи 52%.

Расходи предузећа су мањи у односу на планиране у програму пословања за 12%.

Нето резултат је негативан због мањег обима извршених услуга у периоду забрана одржавања вашара и изостанка лицитације у мају месецу.

**2. БИЛАНС СТАЊА**

Стална имовина предузећа се формирала на бази Одлука Оснивача о оснивању предузећа као и Уговором којим је дато право на коришћење истих. Вредност опреме износи 1.264 хиљ. дин, улагања на туђим некретнинама 1.053 хиљ.дин, док је вредност објеката искњижена са 31.12.2020. године према одредбама Закона о јавној својини (Сл. Гласник РС“,бр.72/201..,113/2017 и 95/2018.

Обртна имовина предузећа износи 3.497 или 49% од планираног а планирано је 7.054 хиљ.дин , мања је од плана због мањег прилива средстава и неизмирених обавеза наших корисника закупа и изостанка прихода за вашар који није одржан. Потраживања од закупаца су 970 хиљ.дин знатно већа од планираног који је био 568 хиљ.дин.

Готовински еквиваленти и готовина су пали у односу на раније године са 30.06.2021. године износе 2.347 хиљ. Динара а планирано је 6.313 хиљ.динара. индекс је свега 37,00.

У пасиви предузећа се види да предузеће измирује своје обавезе редовно и на време.

Предузеће нема кредита нити било каквих обавеза у доцњи.

**3. ИЗВЕШТАЈ О ТОКОВИМА ГОТОВИНЕ**

У извештају о токовима готовине се виде исти показатељи које смо објаснили у билансу успеха. Приливи готовине из пословних активности за други квартал 2021 године су за 51% мањи од планираног.

**4. ТРОШКОВИ ЗАПОСЛЕНИХ**

У табели трошкова запослених се јасно види да је испоштован планирани обим исплате зарада. Коначан индекс Бруто 1 зарада је 99,00.

Остало је према програму пословања остварено на планираном нивоу.

**5. ДИНАМИКА ЗАПОСЛЕНИХ**

У посматраном периоду смо имали један одлив и један прилив запосленог са Високом стручном спремом.

**6. КРЕТАЊЕ ЦЕНА ПРОИЗВОДА И УСЛУГА**

Предузеће није мењало ценовник услуга за 2021. годину.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће се обратило за помоћ Оснивачу и у другом кварталу смо добили један милион динара на име помоћи због изгубљених прихода у периоду забране одржавања вашара и пијаце.

**8. СРЕДСТВА ЗА ПОСЕБНЕ НАМЕНЕ**

У периоду 01.01-30.06.2021 године нисмо имали донације нити трошкове репрезентације.

**9.ИЗВЕШТАЈ О ИНВЕСТИЦИЈАМА**

У посматраном периоду нисмо имали инвестиционих улагања.

**III ЗАКЉУЧНА РАЗМАТРАЊА И НАПОМЕНЕ**

Прилив средстава је и даље сезонског карактера што значајно утиче на реализацију зацртаних задатака и планирање почетка извођења планираних радова.

С обзиром на новонасталу ванредну ситуацију може се десити значајно слабији прилив и слабије испуњење плана.

С обзиром да нисмо могли значајно утицати на своје окружење, морамо се придржавати зацртаних смерница из претходних година, што се односи на бољу рационализацију трошења средстава како би смо остварили што бољи финансијски пословни резултат а и обезбедили сигурну ликвидност предузећа.

Датум: 21.07.2021. године

Драгана Огњеновић дипл.ецц

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_